**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

**Ügyiratszám: TPH/94-68/2020.**

**5/2020.**

**HATÁROZAT**

**- veszélyhelyzetben átruházott hatáskörben meghozott döntésről -**

#### a TOP-3.2.2-15-SB1-2016-00012 azonosító számú „Komplex energetikai fejlesztések Tiszavasváriban” megnevezésű pályázattal kapcsolatosan megkötött vállalkozási

#### szerződés módosításáról a teljesítés határideje tekintetében

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva,** az alábbi határozatot hozom:

**Kezdeményezem** a TOP-3.2.2-15-SB1-2016-00012 azonosító számú „Komplex energetikai fejlesztések Tiszavasváriban” elnevezésű pályázat keretében Tiszavasvári Város Önkormányzata, valamint a NNK Kft. (4025 Debrecen, Iskola utca 3.) között a **Kornisné Liptay Elza Szociális és Gyermekjóléti Központ** (Tiszavasvári, Vasvári Pál utca 87. szám, 820 hrsz) **épületének energetikai felújításához kapcsolódó kivitelezési munkák elvégzésére kötött**, 2019. augusztus 5. napján kelt vállalkozási szerződés és a 2019. december 2. napján módosított **vállalkozási szerződés közös megegyezéssel történő módosítását**, **jelen határozat 1. mellékletét képező tartalommal**, **egyidejűleg felkérem az NNK Kft. ügyvezetőjét a módosító okirat aláírására.**

**Felkérem az ENEREA Észak-Alföldi Regionális Energia Ügynökség Nonprofit Kft.-t, mint projektmenedzsmentet, hogy a változásbejelentés vonatkozásában haladéktalanul intézkedjen.**

**INDOKOLÁS**

Az **NNK Kft.** (4025 Debrecen, Iskola utca 3.) **ügyvezetője, Kozák János kérelemmel fordult az önkormányzat felé** a TOP-3.2.2-15-SB1-2016-00012 azonosító számú „Komplex energetikai fejlesztések Tiszavasváriban” elnevezésű pályázat keretében a **Kornisné Liptay Elza Szociális és Gyermekjóléti Központban** (Tiszavasvári, Vasvári Pál u. 87. szám alatti 820 hrsz) **megvalósuló beruházás (napelem telepítés) befejezési határidejének módosításával kapcsolatosan,** melynek jelenlegi teljesítési határideje 2020. március 31. napja.

Az NNK Kft. kérelmében az alábbiakra hivatkozott:

A közcélú elosztóhálózatba visszatáplált energia elszámolásának feltétele a Megrendelő részéről Hálózathasználati szerződés és Üzemviteli megállapodás megléte, valamint kétirányú ún. ad-vesz mérő felszerelése, amper bővítés és belső hálózat kiépítése az elosztói engedélyes által. A csatlakozási engedélyt, valamint az ad-vesz mérőóra cserét az E.ON 2020. március 31-re valósította volna meg. Azonban a kialakult járványügyi vészhelyzet miatt az E.ON nem végez ilyen jellegű tevékenységet, amely ugyanakkor előfeltétele a szerződésben foglalt feladatok maradéktalan teljesítéséhez. Ezen körülményekre való tekintettel a Vállalkozó akadályoztatva van a kivitelezési munka ütemterv szerinti végzésében, ezért kéri, hogy a teljesítési határidő kerüljön módosításra 2020. június 30. napjára.

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

**Fentiek alapján a kialakult járványügyi helyzetre való tekintettel a rendelkező részben foglaltak szerint döntöttem.**

Tiszavasvári, 2020. március 27.

**Szőke Zoltán**

**polgármester**

*1. melléklet a TPH/94-68/2020. határozathoz, ami egyben az 5/2020. polgármesteri határozat*

*1. melléklete*

**VÁLLALKOZÁSI SZERZŐDÉST MÓDOSÍTÓ OKIRAT**

**2. számú**

**2. rész**

**Mely létrejött egyrészről:**

Név: **Tiszavasvári Város Önkormányzata**

Székhely: 4440 Tiszavasvári, Városháza tér 4.

Képviselő neve: Szőke Zoltán polgármester

Adószám: 15732468-215

Telefon: 0642520500

E-mail: tvonkph@tiszavavari.hu

mint Megrendelő (továbbiakban: **Megrendelő**), másrészről:

**másrészről :**

Név: **NNK Kft.**

Székhely: 4025 Debrecen, Iskola utca 3.

Képviselő neve: Kozák János

Adószám: 11976738-2-09

Bankszámlaszám: Tiszántúli Takarék 59900067-11017512

Naplóügyfél-jele (NÜJ): 386433892

mint Vállalkozó (továbbiakban: Vállalkozó),

(a továbbiakban együtt: **„Felek”**) között az alulírott napon és helyen az alábbi feltételek mellett:

**I. Előzmények:**

**Felek a TOP-3.2.2-15-SB1-2016-00012 azonosító számú „Komplex energetikai fejlesztések Tiszavasváriban” elnevezésű** pályázati forrásból megvalósuló **Kornisné Liptay Elza Szociális és Gyermekjóléti Központ** épületének energetikai felújításához kapcsolódó kivitelezési munkák elvégzésének - 4440 Tiszavasvári, Vasvári Pál utca 87. szám (Hrsz.: 820) alatti teljesítési helyen történő – megvalósítására **2019. augusztus 5. napján vállalkozási szerződést kötöttek**. Tiszavasvári Város Önkormányzata Képviselő-testülete a **415/2019. (XI.28.) Kt. számú határozatával** a 2019. augusztus 5. napján kelt **vállalkozási szerződés 6.1. pontját módosította a 2019. december 2. napján kelt módosító okirattal.**

**A módosítás indoka:**

Korábban a Felek között megkötött alapszerződés módosítása vált szükségessé, mivel a közcélú elosztóhálózatba visszatáplált energia elszámolásának feltétele a Megrendelő részéről Hálózathasználati szerződés és Üzemviteli megállapodás megléte, valamint kétirányú ún. ad-vesz mérő felszerelése, amper bővítés és belső hálózat kiépítése az elosztói engedélyes által. A csatlakozási engedélyt, valamint az ad-vesz mérőóra cserét az E.ON 2020. március 31-re valósította volna meg. Azonban a kialakult járványügyi vészhelyzet miatt az E.ON nem végez ilyen jellegű tevékenységet, amely ugyanakkor előfeltétele a szerződésben foglalt feladatok maradéktalan teljesítéséhez. Ezen körülményekre való tekintettel a Vállalkozó akadályoztatva van a kivitelezési munka ütemterv szerinti végzésében.

**II. Felek megállapodnak abban, hogy a közöttük 2019. augusztus 5. napján létrejött vállalkozási szerződés 6.1 pontját a közbeszerzésekről szóló 2015. évi CXLIII. törvény 141. § (4) bekezdés c) pontja alapján alábbiak szerint módosítják:**

**„6.1 A szerződésben előírt kivitelezési munkák teljesítési határideje: 2020. június 30.”**

1. Felek rögzítik, hogy a vállalkozási szerződés jelen módosítással nem érintett részei változatlan tartalommal továbbra is érvényben és hatályban maradnak.
2. Jelen vállalkozási szerződést módosító okiratot a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján Tiszavasvári Város Polgármestere a TPH/94-68/2020. határozattal jóváhagyta.
3. Jelen szerződést a felek az elolvasást követő együttes közös értelmezés után, mint akaratukkal és üzleti érdekeikkel mindenben megegyezőt jóváhagyólag 5 eredeti példányban írják alá, amelyből 4 példány Megrendelőt, 1 példány a Vállalkozót illeti.

Tiszavasvári, 2020. ………………………..

………………………………… …….……………………

**Szőke Zoltán Kozák János**

**Tiszavasvári Város Önkormányzata NNK Kft.**

**polgármester ügyvezető**